Huppuaratti

Huppuaratti (Aratinga nenday) on Etelä-Amerikan keskiosissa elävä papukaija. Huppuaratin elinympäristö ulottuu Kaakkois-Boliviasta ja Lounais-Brasiliasta Paraguayhin ja Pohjois-Argentiinaan. Louis Jean Pierre Vieillot kuvaili lajin holotyypin Paraguaysta 1823. 

Huppuaratti on muodoltaan solakka lintu, jonka pituus nokasta pyrstön kärkeen on noin 30 cm. Linnun pituudesta noin puolet on pyrstöä. Huppuaratti on väriltään suurimmaksi osaksi vihreä. Sen päässä on musta "huppu", ja rinnassa sinertävää sävyä. Jalkahöyhenissä on pienet punaiset "sukat", koivet ovat vaaleat mutta kynnet mustat. Nokka on musta ja silmää ympäröivä paljas iho valkoinen tai harmaa. Pyrstön ja siipisulkien kärjet ovat sinertävät.

Lähteet 

Viheraratit